Σύμφωνα με τον ΡΕΠΟΡΤΕΡ ασυνείδητος οδηγός χτύπησε και εγκατέλειψε 18χρονο ποδηλάτη στην Λεμεσό. Το νέο τροχαίο ατύχημα σημειώθηκε γύρω στις 17:45 το απόγευμα στην περιοχή του Τσιρείου σταδίου.

Οδηγός οχήματος άσπρου βαν, χτύπησε τον 18χρονο ποδηλάτη και ακολούθως, αφού ανέπτυξε ταχύτητα, διέφυγε από την σκηνή χωρίς να σταματήσει.

Ο 18χρονος μεταφέρθηκε σε ιδιωτική κλινική με κάταγμα στο χέρι ενώ ο νεαρός προέβη σε καταγγελία στην αστυνομία.

Αξίζει να σημειωθεί ότι ο 18χρονος είναι μέλος του Ποδηλατικού Ομίλου Λεμεσού και την στιγμή του τροχαίου, λόγω του σκότους, οδηγούσε το ποδήλατο του με φώτα και τον απαραίτητο εξοπλισμό.